钦定古今图书集成/理学汇编/文学典/第045卷 > 祖鸿勋
## 钦定古今图书集成/理学汇编/文学典/第045卷 > 祖鸿勋

按《北齐书文苑传》：“鸿勋，涿郡范阳人也。父慎，仕魏，历
雁门、咸阳太守，治有能名，卒于金紫光禄大夫，赠中
书监、幽州刺史，谥惠侯。鸿勋弱冠与同郡卢文符并
为州主簿，仆射临淮王彧表荐鸿勋有文学，宜试以
一官，敕除奉朝请。人谓之曰：‘临淮举卿，便以得调。竟
不相谢，恐非其宜’。鸿勋曰：‘为国举才，临淮之务，祖鸿
勋何事从而谢之’？”彧闻而喜曰：“吾得其人矣。”及葛荣
南逼，出为防河别将，守滑台。永安初元，擢为东道大
使，署封隆之、邢邵、李浑、李象、鸿勋并为子使。除东济
北太守，以父老疾为请，竟不之官。后城阳王徽奏鸿
勋为司徒法曹参军事，赴洛，徽谓之曰：“吾闻临淮相
举，竟不到门，今来何也？”鸿勋曰：“今来赴职，非为谢恩。”
转廷尉正。后去官归乡里，《与阳休之书》曰：“阳生大弟，
吾比以家贫亲老，时还故郡。在本县之西界，有雕山
焉。其处闲远，水石清丽，高岩四匝，良田数顷。家先有
野舍于斯，而遭乱荒废，今复经始。即石成基，凭林起
栋，萝生映宇，泉流绕阶，月松风草，缘庭绮合，日华云
寔，傍沼星罗，檐下流”烟，共霄气而舒卷；园中桃李，杂
椿柏而葱蒨。时一褰裳涉涧，负杖登峰，心悠悠以孤
上，身飘飘而将逝，杳然不复自知在天地间矣。若此
者久之，乃还所住，孤坐危石，抚琴对水，独咏山阿，举
酒望月，听风声以兴思，闻鹤唳以动怀，企庄生之逍
遥，慕尚子之清旷，首戴萌蒲，身衣缊袯，出艺粱稻，归
奉慈“亲，缓步当车，无事为贵”，斯已适矣，岂必抚尘哉？
而吾生既系名声之缰锁，就良工之剞劂，振佩紫台

必在芬香，兹自美耳，吾无取焉。尝试论之：夫崑峰积
玉，光泽者前毁；瑶山丛桂，芳茂者先折。是以东都有
挂冕之臣，南国见捐情之士，斯岂恶粱锦，好蔬布哉？
盖欲保其七尺，终其百年耳。今弟官位既达，声华已
远，象由齿毙，膏用明煎，既览老氏《谷神》之谈，应体留
侯止足之逸。若能翻然清尚，解珮捐簪，则吾于兹山，
庄可办一。得把臂入林，挂巾垂枝，携酒登𪩘，舒席平
山，道素志，论旧款，访丹法，“语元书，斯亦乐矣，何必富
贵乎？去矣阳子，途乖趣别，缅寻此旨，杳若天汉。已矣
哉！”书不尽意。梁使将至，敕鸿勋对客。高祖曾征至并
州，作《晋祠记》，好事者玩其文。位至高阳太守。在官清
素，妻子不免寒馁，时议高之。天保初，卒官。